CELEX: 62015CN0001(01)
Language: hu
Date: 2015-01-12 00:00:00
Title: C-1/15. SA. sz. ügy: Végrehajtás foganatosítására való felhatalmazás iránt 2015. január 12-én benyújtott kérelem – La Chaine hôtelière La Frontière, Shotef SPRL kontra Európai Bizottság

2.3.2015   
            
            
               HU
            
            
               Az Európai Unió Hivatalos Lapja
            
            
               C 73/20
            
         
      Végrehajtás foganatosítására való felhatalmazás iránt 2015. január 12-én benyújtott kérelem – La Chaine hôtelière La Frontière, Shotef SPRL kontra Európai Bizottság
      (C-1/15. SA. sz. ügy)
      (2015/C 073/27)
      Az eljárás nyelve: francia
      
         Felek
      
      
         Kérelmező: La Chaine hôtelière La Frontière, Shotef SPRL (képviselő: J. Steyt ügyvéd)
      
         Kérelmezett: Európai Bizottság
      
         Kérelmek
      
      
                  —
               
               
                  A Bíróság állapítsa meg, hogy a jelen kereset elfogadható és megalapozott;
               
            Ebből következően:
      
                  —
               
               
                  elsődlegesen engedélyezze a kérelmező számára a már megkezdett végrehajtás fenntartását és folytatását, valamint további végrehajtás foganatosítását az Európai Unióval / az Európai Bizottsággal szemben bármely összegre, eszközre, értékre vagy általában bármely tárgyra vonatkozóan, amely bármilyen címen és bármely oknál fogva a Kongói Demokratikus Köztársaságot illeti meg vagy kellene megilletnie;
               
            
                  —
               
               
                  másodlagosan engedélyezze a kérelmező számára a már megkezdett végrehajtás fenntartását és folytatását, valamint további végrehajtás foganatosítását az Európai Unióval / az Európai Bizottsággal szemben bármely összegre, eszközre, értékre vagy általában bármely tárgyra vonatkozóan, amely magánjogi szerződés alapján a Kongói Demokratikus Köztársaságot illeti meg vagy kellene megilletnie;
               
            Minden esetben:
      
                  —
               
               
                  az Európai Uniót kötelezze az eljárás összes költségének viselésére.